

**Til foresatte/foreldre/besteforeldre til elever i ungdomsskolen på Botngård skole.**

Som dere vet så har det startet opp ungdomsklubb i Botngård og i den forbindelse er det ønskelig å få i gang nattravngruppe.

Vi har hatt ett møte (4.januar -2018) og det var 9 foreldre/foresatt som meldte seg som nattravner og har allerede gått en runde. Men vi ønsker å knytte til oss flere som kan være med å gå.

Hvis vi blir mange til å dele vaktene på blir det ikke så mange runder å gå på hver.

Ungdomsklubben har klubbkveld en kveld i uka foreløpig. (Mandag fra kl. 18.00-22.00)

**Vi invitere til nytt info møte**

Tid: 1.mars 2018 kl 19.00

Sted: Kommunestyresalen på Statens hus

**Natteravnenes mål**

* Å gjøre gater og veier til trygge områder for alle aldersgrupper
* Å få voksnes tilstedeværelse til å virke dempende på rus-, volds- og skadeverksproblematikk
* Å bevisstgjøre innbyggerne på at det er naturlig å melde fra om straffbare forhold
* Å utvikle naturlig kontakt mellom barn/ungdom og edru voksne ute på vandring

**Natteravnene skal**

* Være tilgjengelige
* Utøve et positivt menneskesyn
* Ha evnen til å tenke klart når andres tanker har låst seg
* Utøve varsom verbal konfliktmegling

Natteravnene griper aldri inn i volds- eller krangelsituasjoner, men observerer og tilkaller politiet ved behov. Flere voksne i gule natteravnvester er ofte nok til at situasjoner ikke oppstår eller eskalerer, og det er den forebyggende effekten vi ønsker å oppnå ute på vandring.

Med vennlig hilsen

Bjugn nattravner Bjugn ungdomsklubb Bjugn frivilligsentral

v/Tore Melhuus v/ Jannicke Olden v/ Jorunn Eide